PATVIRTINTA

Kauno r. Karmėlavos Balio Buračo

gimnazijos direktoriaus

2022 m. sausio 25 d.

įsakymu Nr. V-36-1.3

**KAUNO R. KARMĖLAVOS BALIO BURAČO GIMNAZIJOS**

**5-8 IR I-II KLASIŲ LIETUVIŲ KALBOS IR LITERATŪROS, PIRMOSIOS UŽSIENIO (ANGLŲ) KALBOS IR MATEMATIKOS IŠORINIO DIFERENCIJAVIMO**

**TVARKOS APRAŠAS**

**I. BENDROSIOS NUOSTATOS**

1. Remiantis Geros mokyklos koncepcija, t. y. personalizuotu ugdymu(si) ir mokymu(si) pripažįstant, kad žmonių patirtys, poreikiai, siekiai skiriasi ir mokomasi skirtingais tempais bei būdais, sudaromos laikinosios grupės.

**II. LAIKINŲJŲ GRUPIŲ SUDARYMO PRINCIPAI**

1. 5-8 ir I-II klasėse lietuvių kalbos ir literatūros, pirmosios užsienio (anglų) kalbos ir matematikos ugdymas organizuojamas mokinius skirstant į laikinąsias grupes. Lietuvių kalbos ir literatūros, matematikos laikinąsias grupes sudaro daugiausiai 30 mokinių, pirmosios užsienio (anglų) kalbos laikinąją grupę - daugiausiai 21 mokinys.
2. Laikinųjų grupių suformavimas:
	1. Laikinosios lietuvių kalbos ir literatūros, matematikos ir anglų kalbos grupės 5-oje klasėje sudaromos atsižvelgiant į 4-os klasės dalyko metinį įvertinimą ir 4-os klasės NMPP pasiekimus (matematikos ir lietuvių kalbos) ar 5-os klasės pradžios diagnostinio testo rezultatą (anglų kalbos). Mokslo metų viduryje naujai atvykusiam mokiniui laikinosios grupės nustatomos parašius mokomojo dalyko diagnostinius testus.
3. Laikinųjų grupių keitimas:
	1. Laikinąją grupę 5-8 ir I-II klasių mokinys gali keisti dalyko metodinės grupės nutarimu ugdymosi laikotarpio pabaigoje, atsižvelgiant į laikotarpio įvertinimą, remiantis NMPP ar diagnostinio testo rezultatais. Nutarimas fiksuojamas metodinių grupių protokoluose.
	2. Mokiniui pakeitus laikinąją grupę, metodinės grupės pirmininkas informuoja klasės vadovą ir elektroninio dienyno administratorių apie pakeitimus, būtinus atlikti dienyne.
	3. Ypatingi atvejai, susiję su laikinosios grupės keitimu, svarstomi atskira tvarka dalyko metodinėje grupėje, pagal poreikį dalyvaujant klasės vadovui, pagalbos mokiniui specialistams ar mokinio tėvams.

**III. BAIGIAMOSIOS NUOSTATOS**

1. Su 5-8 ir I-II klasių lietuvių kalbos ir literatūros, pirmosios užsienio (anglų) kalbos ir matematikos išorinio diferencijavimo tvarkos aprašu 5-8 ir I-II klasių mokinius supažindina lietuvių kalbos ir literatūros, matematikos ir pirmosios užsienio (anglų) kalbą dėstantys mokytojai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė

Direktoriaus pavaduotoja ugdymui

Diana Akstinienė

2022-01-25